turjo4nis/wikipedia-bn-dump-20250701 huggingface dataset:
এশিয়া নিউজ নেটওয়ার্ক

এশিয়া নিউজ নেটওয়ার্ক (এএনএন) হল দক্ষিণ, দক্ষিণপূর্ব এবং উত্তরপূর্ব এশিয়ার ২৪টি সংবাদ সংস্থার সমন্বয়ে গঠিত একটি সংবাদ জোট।

সদস্য 
এশিয়া নিউজ নেটওয়ার্কের সদস্যদের মধ্যে রয়েছে: 
দ্য কোরিয়া হেরাল্ড, চায়না ডেইলি, চায়না পোস্ট (তাইওয়ান), গোগো মঙ্গোলিয়া, দ্য জাপান নিউজ, ডন (পাকিস্তান), দ্য স্টেটসম্যান (ভারত), আইল্যান্ড (শ্রীলঙ্কা), কুয়েন্সেল (ভুটান), কাঠমান্ডু পোস্ট (নেপাল), ডেইলি স্টার (বাংলাদেশ), ইলেবেন মিডিয়া (মিয়ানমার), দ্য নেশন (থাইল্যান্ড), জাকার্তা পোস্ট, দ্য স্টার অ্যান্ড সিন চিউ ডেইলি (মালয়েশিয়া), নম পেন পোস্ট এবং রাসমেই কাম্পুচিয়া (কম্বোডিয়া), দ্য বোর্নিও বুলেটিন (ব্রুনাই), দ্য স্ট্রেইটস টাইমস (সিঙ্গাপুর), ভিয়েতনাম নিউজ, ফিলিপাইন ডেইলি ইনকোয়ারার এবং ভিয়েন্তিয়ান টাইমস (লাওস)

আরো দেখুন 

 ইউরোপিয়ান ডেইলিস অ্যালায়েন্স 
 লিডিং ইউরোপিয়ান নিউজপেপার অ্যালায়েন্স 
 গ্রুপো ডি ডায়ারিওস আমেরিকা 
 লাতিন আমেরিকান সংবাদপত্র সমিতি

তথ্যসূত্র

বহিঃসংযোগ 
 এশিয়া নিউজ নেটওয়ার্ক

দক্ষিণ-পূর্ব এশিয়ার গণমাধ্যম
পূর্ব এশিয়ার গণমাধ্যম
দক্ষিণ এশিয়ার গণমাধ্যম
১৯৯৯-এ প্রতিষ্ঠিত সংগঠন
সিঙ্গাপুর ভিত্তিক সংগঠন
নাসির মালিক

নাসির আহমেদ মালিক (; জন্ম: ১ ফেব্রুয়ারি, ১৯৫০ - মৃত্যু: ৩১ জুলাই, ১৯৯৯) পাঞ্জাবের লিয়লপুর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৭৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, খৈরপুর ক্রিকেট সংস্থা, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন নাসির মালিক।

খেলোয়াড়ী জীবন 
১৯৬৯-৭০ মৌসুম থেকে ১৯৮১-৮২ মৌসুম পর্যন্ত নাসির মালিকের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন নাসির মালিক। ৭ জুন, ১৯৭৫ তারিখে লিডসে অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৪ জুন, ১৯৭৫ তারিখে নটিংহামে শ্রীলঙ্কা দলের বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত তিনটি ওডিআই ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে খেলেছিলেন। ঐ প্রতিযোগিতায় তার দল গ্রুপ পর্ব থেকে বিদেয় নেয়। তাকে কোন টেস্টে অংশগ্রহণ করার সুযোগ দেয়া হয়নি।

৩১ জুলাই, ১৯৯৯ তারিখে মাত্র ৪৯ বছর বয়সে পাঞ্জাবের লাহোর এলাকায় নাসির মালিকের দেহাবসান ঘটে।

তথ্যসূত্র

আরও দেখুন 
 আসলাম খোখার
 ওয়ালিস ম্যাথিয়াস
 ১৯৭৫ ক্রিকেট বিশ্বকাপ দলসমূহ
 প্রথম-শ্রেণীর ক্রিকেট দলসমূহের বর্তমান তালিকা
 পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৫০-এ জন্ম
১৯৯৯-এ মৃত্যু
১৯৭৫ ক্রিকেট বিশ্বকাপের ক্রিকেটার
করাচি হোয়াইটসের ক্রিকেটার
খৈরপুরের ক্রিকেটার
ন্যাশনাল ব্যাংক অব পাকিস্তানের ক্রিকেটার
পাকিস্তানি ক্রিকেটার
পাকিস্তানের একদিনের আন্তর্জাতিক ক্রিকেটার
ফয়সালাবাদ থেকে আগত ক্রিকেটার
সিন্ধুর ক্রিকেটার
২০০৯ সোয়াইন ইনফ্লুয়েঞ্জার বৈশ্বিক মহামারি

২০০৯ সোয়াইন ইনফ্লুয়েঞ্জার বৈশ্বিক মহামারি একটি ইনফ্লুয়েঞ্জা মহামারি ছিল যা জানুয়ারি ২০০৯ থেকে আগস্ট ২০১০ পর্যন্ত প্রায় ২০ মাস অবধি ছিল এবং এইচ১এন১ ইনফ্লুয়েঞ্জা ভাইরাসের সাথে জড়িত দুটি মহামারির মধ্যে দ্বিতীয়। (প্রথমটি ১৯১৮-১৯২০ স্প্যানিশ ফ্লু মহামারি) এই মহামারি ইনফ্লুয়েঞ্জার ভাইরাস সাব টাইপ এইচ১এন১ এর নতুন রোগ হলেও এটি একটি আলিঙ্গন। ১ এপ্রিল ২০০৯ সালে বর্ণিত, এই ভাইরাস এইচ১এন১ এর নতুন আলিঙ্গন হিসাবে মানুষের শরীরে উপস্থিত হয়েছে। এই ভাইরাস পাখি, সোয়াইন এবং হিউম্যান ইনফ্লুয়েঞ্জা ভাইরাসগুলোর সাথে ইউরেশীয় সোয়াইন ইনফ্লুয়েঞ্জা ভাইরাসের সাথে আরো তিনবার পুনর্বিন্যাসের ফলাফল ছিল। শব্দটির সূত্রপাত ঘটে " সোয়াইন ইনফ্লুয়েঞ্জা " নামে।

নিশ্চিত হওয়া ঘটনাএ সংখ্যা ছিল প্রায় ১ মিলিয়ন।  তবে কিছু গবেষণায় অনুমান করা হয়েছে যে প্রকৃত সংখ্যাটি ৭০০ মিলিয়ন থেকে ১.৪ বিলিয়ন মানুষ বা ৬.৮ বিলিয়ন জনসংখ্যার ১১ থেকে ২১ শতাংশ আক্রান্ত হতে পারে।  ৭০০ মিলিয়নের নিচের মানটি ছিল স্প্যানিশ ফ্লু মহামারিতে। যেখানে  স্প্যানিশ ফ্লুতে সংক্রামিত ৫০০ মিলিয়ন লোকের চেয়ে বেশি।

বিশ্ব স্বাস্থ্য সংস্থার ল্যাব-নিশ্চিত হওয়া মৃত্যুর সংখ্যা ১৮,৪৪৯ বলেছে।যদিও ২০০৯ সালের এইচ১এন১ ইনফ্লুয়েঞ্জা মহামারিতে প্রায় ২৮৪,০০০(১৫০,০০০ থেকে ৫৭৫,০০০ অবধি) মৃত্যুর কারণ হয়েছিল বলে ধারণা করা হচ্ছে। ২০১০ সালের সেপ্টেম্বরে করা একটি ফলো-আপ সমীক্ষায় দেখা গেছে যে ২০০৯ এইচ১এন১ ইনফ্লুয়েঞ্জাতে প্রাপ্ত গুরুতর অসুস্থতার ঝুঁকি বার্ষিক মৌসুমী ইনফ্লুয়েঞ্জার চেয়ে বেশি ছিল না। তুলনার করার জন্য বিশ্ব স্বাস্থ্য সংস্থার হিসাব করে যে প্রতি বছর ২৫০,০০০ থেকে ৫০০,০০০ মানুষ মৌসুমী ইনফ্লুয়েঞ্জায় মারা যায়।  

ইনফ্লুয়েঞ্জার বেশিরভাগ আলিঙ্গনের বিপরীতে রয়েছে, মহামারি এইচ১এন১/০৯ ভাইরাস এটি ৬০ বছরের চেয়ে বেশি বয়স্কদের অসম্পূর্ণভাবে সংক্রামিত করে না।  এটি এইচ১এন১ বৈশ্বিক মহামারি একটি অস্বাভাবিক এবং বৈশিষ্ট্যযুক্ত ভাইরাসের বৈশিষ্ট্য ছিল। এমনকি পূর্বের স্বাস্থ্যকর লোকেদের ক্ষেত্রেও অল্প পরিমাণে নিউমোনিয়া বা তীব্র শ্বাসকষ্টমূলক রোগলক্ষণসমষ্টি (এআরডিএস) বিকাশ করেছে। এটি শ্বাসকষ্টের বর্ধিত অসুবিধা হিসাবে নিজেকে প্রকাশ করে এবং সাধারণত ইনফ্লুয়েঞ্জার লক্ষণগুলি সূত্রপাতের তিন থেকে ছয় দিন পরে ঘটে। ইনফ্লুয়েঞ্জা জনিত নিউমোনিয়া হয় সরাসরি ভাইরাল নিউমোনিয়া বা একটি গৌণ ব্যাকটেরিয়াল নিউমোনিয়া  থেকে । ২০০৯ সালের নভেম্বরের নিউ ইংল্যান্ড জার্নাল অফ মেডিসিনের নিবন্ধে পরামর্ষ দেওয়া হয়েছে যে যারা ইনফ্লুয়েঞ্জা রোগী তাফের বুকের এক্স-রে নিউমোনিয়া নির্দেশ করে।  তারা যেন অ্যান্টিভাইরাল এবং অ্যান্টিবায়োটিক উভয়ই গ্রহণ করে। বিশেষত, যদি এটি মনে হয় যে কোনও শিশু সুস্থ হয়ে উঠছে এবং তারপরে তীব্র জ্বরে আক্রান্ত হয়, কারণ এই পুনরায় সংক্রমণ ব্যাকটিরিয়া নিউমোনিয়া হতে পারে।

তথ্যসূত্র
ইরিনিস

ইরিনিস (গ্রিক: Ἐρινύες, ইংরেজি: Furies) প্রাচীন গ্রিক পুরাণে অভিশাপ ও প্রতিশোধের নারীরূপ। পৃথিবীর দেবী গাইয়া ও আকাশের দেবতা উরানোসের কন্যা, এবং দৈত্য আর টাইটানদের বোন হিসেবেও তারা পরিচিত। অন্য অনেক কিছুর মতো এদেরকেও রোমানরা তাদের নিজেদের পুরাণের অংশ ক’রে নিয়েছিল। ইউরোপের ধ্রুপদী যেসব সাহিত্যে এদের উল্লেখ পাওয়া যায় তার মধ্যে রয়েছে হেসিয়ডের থিওগনি, হোমারের ইলিয়াড ও অডিসি, ওভিডের মেটামর্ফোসেস, কবি পিন্দারের অলিপিয়ান ঔড্‌স এবং ভার্জিলের ইনিড।

এস্কিলাস, ওভিড ও ভার্জিল এদেরকে রাত অর্থাৎ নিশাদেবীর কন্যা হিসেবে চিত্রিত করেছেন, কিন্তু আদি উৎসে তারা গাইয়ার কন্যাই ছিল। থিওগনিতে আছে, কাল ও মহাকাল-রূপী ক্রোনোস যখন তার পিতা উরানোসের লিঙ্গ কেটে দেয় তখন লিঙ্গনিঃসৃত রক্তের মাধ্যমে গাইয়ার গর্ভে ইরিনিসদের জন্ম হয়। অর্ফিয়াসের উদ্দেশ্যে নিবেদিত স্তোত্রে তাদেরকে টেসিফোন, মেগারা, আলেক্তো নামে ডাকা হয়েছে। তাদের নামের একটি ইউফেমিজম (সুভাষণ) হচ্ছে ইউমিনিদিস যার অর্থ দয়ালু, অর্থাৎ তাদের আসল চরিত্রের ঠিক বিপরীত। আরেকটি সুভাষণ সেম্‌নাই বা সম্মানিত। বিখ্যাত ট্র্যাজিক নাট্যকার এস্কিলাস এদের নিয়ে ইউমিনিদিস নামে একটা আলাদা নাটকই লিখেছেন।

তাদের রূপ ও বেশভূষা ভয়ংকর। এস্কিলাস লিখেছেন, তারা সব সময় কালো পোশাক পরে, তাদের চুল গর্গনের চুলের মতো সাপ দিয়ে তৈরি। অন্য জায়গায় পাওয়া যায়, তাদের চোখ থেকে রক্ত ঝরে। ইরিনিস বা ফিউরি-দের প্রধান কাজ পরিবারের ভিতরে সংঘটিত খুনের প্রতিশোধ নেয়া। তবে অন্য আরো অনেক অপরাধের বিচারক হিসেবেও তাদের দেখা গেছে। যেমন, শপথ ভঙ্গ করা, বড়দের অসম্মান করা, অতিথিদের যথেষ্ট সেবা না করা, ইত্যাদি। বিচার শেষ না হওয়া পর্যন্ত ইরিনিস থামে না, তাদেরকে থামানোর ক্ষমতা কারো নেই।

এস্কিলাসের অরেস্তিয়া নাটকে দেখানো হয়, আগামেম্‌ননের ছেলে অরেস্টিস পিতৃহত্যার প্রতিশোধ নিতে নিজের মা ক্লিতেম্‌নেস্ত্রা-কে খুন করে, কিন্তু তার পর থেকে ইরিনিসিরা তাকে তাড়া করা শুরু করে। মাতৃহত্যার প্রতিশোধ না নেয়া পর্যন্ত তারা কোনোভাবেই থামতে রাজি ছিল না। পরে আরো দুটি নাটকে এস্কিলাস এই কাহিনি চালিয়ে যান। তিন পর্বের শেষ পর্বটি ছিল ইউমিনিদিস যাতে অ্যাথেন্সের দেবী অ্যাথিনা অনেক কষ্টে ইরিনিসিদের নিরস্ত্র করেন। এর পর থেকে অরেস্টিসের পশ্চাদ্ধাবনের বদলে তাদের দায়িত্ব হয় অ্যাথেন্স নগরী রক্ষা করা, এজন্যই তাদের নতুন নাম হয়েছিল ইউমিনিদিস।

তথ্যসূত্র 

গ্রিক দেবী

en:Erinyes
অরুণোদই

অরুনোদই () অসমের প্রথম অসমীয়া ভাষার সংবাদ পত্র। এই সংবাদপত্রটি ১৮৪৬ সালের জানুয়ারি মাসে শিবসাগরের মিশন প্রেস থেকে প্ৰথম প্ৰকাশ পায়। এই সংবাদপত্রটিকে আধুনিক অসমীয়া ভাষার পথপ্রদর্শক বলা যায় কারণ এই পত্রিকা দ্বারা অসমীয়া সাহিত্যের ক্ষেত্রে এক নতুন যুগের সৃষ্টি হয়েছিল। অরুণোদইয়ের পাতায় আনন্দরাম ঢেকিয়াল ফুকন, পণ্ডিত হেমচন্দ্র বরুয়া, গুণাভিরাম বরুয়া ইত্যাদি লোকেরা সাহিত্যিকরূপে পরিগণিত হয়েছিলেন। মূলতঃ খ্রিস্টধর্ম প্রচারের জন্য এই সংবাদপত্র প্ৰকাশ করা হত যদিও গদ্য-পদ্য-ভূগোল-ইতিহাস-নীতিকথা, দেশ-বিদেশের খবর, জীবনী, কাহিনী ইত্যাদি বিবিধ রচনা এতে প্রকাশিত হত।
১৮৮৩ সালে মিশন প্রেস বন্ধ হওয়ার সাথে সাথে এই পত্রিকাটির প্রকাশও স্তব্ধ হয়ে যায়।

ইতিহাস 
ইং ১৮২৬ সালের ইয়াণ্ডাবু সন্ধি অনুসারে অসম ইংরেজের শাসনাধীন হওয়ার পর অসমের রাজনৈতিক সামাজিক ও সাংস্কৃতিক ক্ষেত্রে এক বিরাট পরিবর্তনের সূচনা হল। সাহিত্যে এর স্পষ্ট প্ৰভাব পরিস্ফুট হয়।

১৮৩৬ সালে ইংরেজরা প্ৰশাসনিক সুবিধার দোহাই দিয়ে অসমের বিদ্যালয়-মহাবিদ্যালয় ইত্যাদি সরকারি প্ৰতিষ্ঠানে অসমীয়া ভাষার পরিবর্তে বাংলা ভাষা প্ৰচলন করে। এর কারণ ছিল ইংরেজদের শাসনে সহায়তা করা পশ্চিমবঙ্গ থেকে আসা বাঙালী কার্যনির্বাহীদের যাতে সুবিধা হয়। বাঙালী কর্মচারীদেরও এর জন্য ইংরেজ সরকারকে অনুনয় করতে হয়েছিল। ইতোমধ্যে অসমের কমিশনার ক্যাপ্তেন ফ্ৰেন্সিস জনকিন্সের আমন্ত্রণে ক্রমে অসমের শদিয়াতে একটা খ্রিষ্টান মিশন তৈরির উদ্দেশ্যে আমেরিকান বেপ্টিষ্ট মিশনারীগণ অসমে আসেন। তাঁদের উদ্যোগে ‘অরুণোদই’ প্ৰকাশ করা হয়। ১৮৪৬ সালের জানুয়ারী মাসে শিবসাগরের মিশন প্রেস থেকে মাসিক ‘অরুণোদই সংবাদপত্র’ প্রথম প্রকাশ পায়। প্রথম সম্পাদক ছিলেন ডা° নাথান ব্রাউন। ‘অরুণোদই’তেই প্ৰথম ‘দেওধাই অসম বুরঞ্জী’, কামরূপ বুরঞ্জী, গুণাভিরাম বরুয়ার আধুনিক নাটক ‘রাম নবমী’ প্রকাশিত হয়েছিল।

এই মাসিক পত্রিকাটির সুদীর্ঘ ৩৭ বছরের সম্পাদক ছিলেন ড° ব্রাউন, এস এম হোয়াইটিং, ড° মাইলস ব্রন্সন, মিসেস বাৰ্ড, রেভারেণ্ড ক্লার্ক ও এ.কে. গার্নি। বার্ষিক অনুদান যথাক্রমে ১ টাকা ও পরে ২ টাকা ছিল। পত্রিকাটির সৰ্বোচ্চ গ্রাহকের সংখ্যা ৭০০ জন হয়েছিল।

আরও দেখুন 
 জোনাকী
 বাঁহী

তথ্যসূত্র

বহিঃসংযোগ 
 অরুণোদয় অনলাইন

আসামের সংবাদপত্র
অসমীয়া সাহিত্য
কাম্পুং মাসিন মসজিদ

কাম্পুং মাসিন মসজিদ (; বা মসজিদ কাম্পুং মাসিন) হলো ব্রুনাইয়ের ব্রুনাই-মুয়ারা জেলার মাসিনে অবস্থিত একটি মসজিদ। এটি রাজধানী বন্দর সেরি বেগাওয়ান থেকে প্রায় ২৪ কিলোমিটার (১৫ মাইল) দূরে অবস্থিত। এই মসজিদটি ১৯৮৭ সালে উদ্বোধন করা হয়েছিল; এই মসজিদে একত্রে ৫০০ মুসল্লি নামাজ আদায় করতে পারেন। এই মসজিদটি মাসিনের মুসলমানরা ইসলামিক সাম্প্রদায়িক কর্মকাণ্ড এবং নামাজের (বিশেষত জুমার নামাজের) জন্য ব্যবহার করে।

ইতিহাস
১৯৮৬ সালে, এই মসজিদটির নির্মাণ কাজ শুরু হয়েছিল এবং পরের বছরে সমাপ্ত হয়েছে। ১৯৮৭ সালের ২৭শে ডিসেম্বর কাম্পুং মাসিন মসজিদটি তৎকালীন ধর্ম বিষয়ক মন্ত্রী আওয়াং মোহাম্মদ জায়ান বিন সেরুদিন আনুষ্ঠানিকভাবে উদ্বোধন করেন।

আরও দেখুন
 ব্রুনাইয়ের মসজিদের তালিকা

তথ্যসূত্র

বহিঃসংযোগ
 Kampong Masin Mosque in the website of Ministry of Religious Affairs, Brunei Darussalam 

ব্রুনাইয়ের মসজিদ
১৯৮৭-এ ব্রুনাইয়ে প্রতিষ্ঠিত
১৯৮৭-এ সম্পন্ন মসজিদ
কাম্পুং কেরিয়াম মসজিদ

কাম্পুং কেরিয়াম মসজিদ () হলো ব্রুনেইয়ের তুতং জেলার কেরিয়াম গ্রামে অবস্থিত একটি মসজিদ।

ইতিহাস
কাম্পুং কেরিয়াম মসজিদটির নির্মাণকাজ ১৯৯০ সালে শুরু হয়েছিল এবং ১৯৯১ সালের ১০ এপ্রিল সমাপ্ত হয়েছিল। পরের বছর অক্টোবর থেকে মসজিদটি ব্যবহার শুরু হয়েছিল।

আরো দেখুন
ব্রুনাইয়ের মসজিদের তালিকা

তথ্যসূত্র

ব্রুনাইয়ের মসজিদ
১৯৯১-এ ব্রুনাইয়ে প্রতিষ্ঠিত
১৯৯১-এ সম্পন্ন মসজিদ
ধার্মাম এঙ্গে

ধার্মাম এঙ্গে () হচ্ছে ১৯৭২ সালে মুক্তিপ্রাপ্ত একটি তামিল চলচ্চিত্র। এই চলচ্চিত্রটির কাহিনী এবং চিত্রনাট্য লিখেছিলেন এ সি তিরুলোকচন্দ, যিনি চলচ্চিত্রটি পরিচালনাও করেছিলেন। চলচ্চিত্রটিতে অভিনয় করেছিলেন শিবাজি গণেশন, জয়রাম জয়ললিতা, আর. মুথুরমণ এবং এম এন নম্বিয়ার। সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন।

অভিনয়ে
শিবাজি গণেশন - রাজাশেখর
জয়রাম জয়ললিতা - রূপা
আর. মুথুরমণ - ভূপতি
কুমারী পদ্মিনী - বাণী
এম এন নম্বিয়ার - মার্দান
নাগেশ

প্রযোজনা
পুরো চলচ্চিত্রটিই তামিলনাড়ুতে শুটিং হয়েছিলো।

গানের তালিকা
চলচ্চিত্রটির সব গানের সুর করেছিলেন মনয়ঙ্গত সুব্রহ্মণ্যম বিশ্বনাথন।

গ্রহণ
চলচ্চিত্রটি ব্যবসাসফলতা পায়নি। অনেকেই বলেন শিবাজি গণেশনের জায়গায় এমজিআর থাকলে ভালো হতো।

তথ্যসূত্র

বহিঃসংযোগ
 

তামিল ভাষার চলচ্চিত্র
১৯৭২-এর চলচ্চিত্র
১৯৭০-এর দশকের তামিল ভাষার চলচ্চিত্র
এম. এস. বিশ্বনাথন সুরারোপিত চলচ্চিত্র
ভারতীয় মারপিটধর্মী চলচ্চিত্র
টুথপেস্ট

টুথপেস্ট হল একটি পেস্ট বা জেল যা টুথব্রাশ দিয়ে দাঁত পরিষ্কার করতে ও দাঁতের স্বাস্থ্য বজায় রাখতে ব্যবহৃত হয়। টুথপেষ্ট মুখের স্বাস্থ্য বাড়াতে ব্যবহার করা হয়: এটি দাঁত থেকে ডেন্টাল প্লাক এবং খাবার অপসারণে সহায়তা করে, মুখের দুর্গন্ধ দমনে সহায়তা করে এবং দাঁতের ক্ষয় এবং মাড়ির রোগ (জিঞ্জিভিটিস) প্রতিরোধে সক্রিয় উপাদান (বেশিরভাগই ফ্লোরাইড) সরবরাহ করে।  বাণিজ্যিক টুথপেস্টের জন্য প্রতিস্থাপনযোগ্য উপকরণগুলির মধ্যে নুন এবং সোডিয়াম বাইকার্বোনেট (বেকিং সোডা) রয়েছে। প্রচুর পরিমাণে টুথপেস্ট গলাধঃকরণ বিষাক্ত হতে পারে।

কার্যকারিতা 
২০১৬ সালের পদ্ধতিগত এক পর্যালোচনা নির্দেশ করে যে, দাঁত ব্রাশ করার সময় টুথপেস্ট ব্যবহার দাঁতের প্লাক অপসারণে কোনও ভূমিকা রাখে না।

উপকরণ 
২০% থেকে ৪২% জল ছাড়াও, টুথপেস্টে বিভিন্ন উপাদান থাকে। তিনটি প্রধান হ'ল পালিশ, ফ্লোরাইড এবং ডিটারজেন্ট।

আরো দেখুন 

 ডেন্টাল ফ্লস 
 মাউথওয়াশ 
 টুথপেস্ট ব্র্যান্ডগুলির তালিকা

তথ্যসূত্র

বহিঃসংযোগ 

 টুথপেস্টের সাথে প্লাক প্রতিরোধের রসায়ন
 ফ্লুরাইড টুথপেস্টের ইতিহাস

দাঁত
মুখের স্বাস্থ্য
টুথপেস্টের মার্কা
ঔষধমাত্রার রূপ
ঔষধ সঞ্চার যন্ত্র
মুখের স্বাস্থ্যবিধি
আর-রহমান আর-রহিম মসজিদ

আর-রহমান আর-রহিম মসজিদটি (আরবি: مسجد الرحمن الرحيم) মিশরের কায়রোতে অবস্থিত একটি মসজিদ। এটি সালাহ সালাম রাস্তার আব্বাসিয়া গ্রামে অবস্থিত। মসজিদটি বিভিন্ন ইসলামিক স্থাপত্যশৈলীর তৈরি। এটি মামলুক স্থাপত্য, আন্দালুসিয়ান স্থাপত্য এবং ফাতেমীয় স্থাপত্য এবং এর ইসলামিক মোটিফগুলির জন্য বিখ্যাত। এখানে বেশ কয়েকজন উচ্চ মর্যাদার ব্যক্তির কবর রয়েছে।

আরও দেখুন 
 মসজিদ
 ইসলাম
 নামাজ

তথ্যসূত্র 

কায়রোর মসজিদ
২০০৯-এ মিশরে প্রতিষ্ঠিত
ইসলামি স্থাপত্য
আফ্রিকার মসজিদ
মিশরের মসজিদ
২০০৯-এ সম্পন্ন মসজিদ
গম্বুজসহ মসজিদ
২১শ শতাব্দীর মিশরের মসজিদ
মিশরের ইসলামি স্থাপত্য
নলিন দুয়রা

নলিন দুয়রা ( অসমীয়া চলচ্চিত্রের একজন পরিচালক ও ক্যামেরাম্যান বা সিনেম্যাটোগ্রাফার ছিলেন। তাঁর জন্ম ১৯২৮ সালের ২২ জুন তখনকার ব্রিটিশ শাসিত অসমের শিবসাগর জেলায় (বর্তমান  গোলাঘাট জেলা) হয়। তাঁর মায়ের নাম ছিল মনোরমা দুয়রা। বাবা সর্বানন্দ দুয়রা অভয়জান ও শাওতলী বাগিচা স্বত্বাধিকারী ছিলেন। গোলাঘাট বেজবরুয়া উচ্চতর মাধ্যমিক বিদ্যালয় থেকে তিনি প্রবেশিকা পরীক্ষায় উত্তীর্ণ হয়ে শিলঙের সেইণ্ট এন্থনিজ অ্যান্ড সেইণ্ট এডমণ্ডস্ কলেজে উচ্চশিক্ষা গ্রহণ করেন।

১৯৪৭ত দুয়রা মুম্বাইয়ের আব্দুল্লা ফজলভাই ইন্সটিটিউট অব সেইণ্ট জেভিয়ার্স থেকে মোশন পিকচার্স ফটোগ্রাফির দুবছরের পাঠ্যক্রমে ভৰ্তি হন। ডিপ্লোমা নেওয়ার পর তিনি কলকাতার ইন্দ্রলোক ষ্টুডিও ও ইন্দ্রপুরী ষ্টুডিওতে সহকারী ক্যামেরাম্যান হিসাবে কাজে যোগ দেন। এই সময়ে তিনি প্রখ্যাত পরিচালক হৃষিকেশ মুখার্জী, বিমল রায় ইত্যাদি পরিচালকের সান্নিধ্য পেতে সক্ষম হয়েছিলেন।

চলচ্চিত্রপঞ্জী

পরিচালনা
মমতা (১৯৭৩)
রতনলাল (১৯৭৫)

চিত্ৰগ্রহণ

নিমিলা অংক (১৯৫৫)
স্মৃতির পরশ(১৯৫৬)
লখিমী (১৯৫৬)
মাক আরু মরম (১৯৫৭)
ধুমুহা (১৯৫৭)
রঙা পুলিচ (১৯৫৮)

কেঁচা সোণ (১৯৫৯)
আমার ঘর (১৯৫৯)
সংগ্রাম (১৯৬৮) (ফটোগ্রাফি নির্দেশক)
বরুয়ার সংসার (১৯৭০) (ফটোগ্রাফি নির্দেশক)
ললিতা (১৯৭২)
ওপজা সোণর মাটি (১৯৭২)

মমতা (১৯৭৩)
আজলী নবৌ (১৯৮০)
মইনাজান (১৯৮০)
ককাদেউতা নাতি আরু হাতী (১৯৮৩)
বংশধর (১৯৯২)

তথ্যসূত্র

আসামের ব্যক্তি
আসামের চিত্রগ্রহণকারী
আসামের চলচ্চিত্র পরিচালক
মেহউইশ হায়াত

মেহউইশ হায়াত (জন্মঃ ৬ জানুয়ারী ১৯৮৩) হচ্ছেন পাকিস্তানের একজন অভিনেত্রী যিনি টেলিভিশন নাটক এবং চলচ্চিত্র (উর্দু ভাষার)তে অভিনয় করেন। ২০১৯ সালে তিনি পাকিস্তান সরকার কর্তৃক তমঘা-ই-ইমতিয়াজ সনদ প্রাপ্ত হন।

হায়াতের কর্মজীবন নাটকে (টেলিভিশন) অভিনয়ের মাধ্যমে শুরু হয়েছিলো এবং তিনি ২০১২ সালের নাটক মেরা কাতিল মেরে দিলদার নাটকে অভিনয়ের জন্য সুপরিচিত হয়েছিলেন। নাটকটি হাম টিভিতে দেখানো হতো। হায়াত পাকিস্তান টেলিভিশন এবং এআরওয়াই ডিজিটাল চ্যানেলে বহু জনপ্রিয় নাটকে অভিনয় করে প্রশংসা কুড়িয়েছেন। পাকিস্তান টেলিভিশনে কামি র‍্যাহ গায়ী (২০১৩) ছিলো তার অভিনীত অন্যতম সেরা নাটক। নাটকটি কাশিফ নিসার পরিচালনা করেছিলেন। হায়াত অভিনীত আরো গুরুত্বপূর্ণ নাটক হলোঃ হাম টিভির ফির চাঁদ পে দস্তক (২০১১), জিও টিভির মিরাদ-উল-উরুস (২০১২), হাম টিভির ইশক মেঁ তেরে (২০১৩), পরিচালক আঞ্জুম শাহজাদের রু বারু (হাম টিভি) (২০১৪), এআরওয়াই ডিজিটালের কাভি কাভি (২০১৩) এবং নাদিম বেগ পরিচালিত দিল লাগি (২০১৬) (এআরওয়াই ডিজিটাল)।

ব্যক্তিগত জীবন
হায়াতের জন্ম করাচীতে ১৯৮৩ সালে।

তার মার নাম ছিলো রুখসার যিনি ১৯৮০-এর দশকের একজন টেলিভিশন অভিনেত্রী ছিলেন।

তথ্যসূত্র

বহিঃসংযোগ

 

পাকিস্তানি অভিনেত্রী
পাকিস্তানি টেলিভিশন অভিনেত্রী
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
১৯৮৩-এ জন্ম
জীবিত ব্যক্তি
করাচির অভিনেত্রী
পাকিস্তানি নারী মডেল
পাকিস্তানি গায়িকা
২১শ শতাব্দীর পাকিস্তানি অভিনেত্রী
১৯৮৮-এ জন্ম
২১শ শতাব্দীর পাকিস্তানি গায়িকা
তমঘা-ই-ইমতিয়াজ প্রাপক
সুন্দরগঞ্জ ডি ডব্লিউ সরকারি কলেজ

সুন্দরগঞ্জ ডিড রাইটার (ডি ডব্লিউ) সরকারি কলেজ বাংলাদেশের গাইবান্ধা জেলার সুন্দরগঞ্জ উপজেলার একটি সরকারি কলেজ। জাতীয় বিশ্ববিদ্যালয়ের অন্তর্ভুক্ত একটি মহাবিদ্যালয়।   ১৯৭০ সালে  এ মহাবিদ্যালয় প্রতিষ্ঠিত হয় এবং ১৯৭৩ সালে বাংলাদেশ সরকারের শিক্ষা বিভাগের স্বীকৃতি পায়। ১৯৮২ সালে উচ্চ মাধ্যমিক থেকে ডিগ্রী পর্যায়ে উন্নীত হয়। বর্তমানে কলেজটিতে উচ্চ মাধ্যমকি ছাড়াও ডিগ্রী পর্যায়ে বিএ, বিএসএস, বিবিএস ও বিএসসি  বিভাগ রয়েছে। ২০১৬ সালের জুন মাসে  এটি জাতীয়করণ হয়েছে। বিগত কয়েক বছর কলেজেটির ধারাবাহিক সাফল্যের কারণে কলেজটি সকলের কাছে গ্রহণযোগ্যতা পেয়েছে

তথ্যসূত্র 

গাইবান্ধা জেলার শিক্ষাপ্রতিষ্ঠান
১৯৭০-এ প্রতিষ্ঠিত শিক্ষাপ্রতিষ্ঠান
কৃতাঞ্জলি চলচ্চিত্র

কৃতাঞ্জলি চলচ্চিত্র একটি বাংলাদেশি চলচ্চিত্র প্রযোজনা সংস্থা এবং পরিবেশক। ১৯৯৭ সালে অভিনেতা মান্না সংস্থাটি প্রতিষ্ঠা করেছিলেন।

প্রারম্ভিক বছর
১৯৯৭ সালে অভিনেতা মান্না এই প্রযোজনা সংস্থাটি প্রতিষ্ঠা করেছিলেন। তার প্রযোজনায় তৈরি হয় লুটতরাজ, স্বামী স্ত্রীর যুদ্ধ, দুই বধু এক স্বামী, আমি জেল থেকে বলছি, পিতা মাতার আমানত সহ মোট আটটি চলচ্চিত্র।

চলচ্চিত্রের তালিকা

আয়োজক

আরো দেখুন
 বাংলাদেশের চলচ্চিত্র

তথ্যসূত্র

বহিঃসংযোগ
 

বাংলাদেশের গণমাধ্যম কোম্পানি
বাংলাদেশের চলচ্চিত্র সংস্থা
চলচ্চিত্র স্টুডিও
১৯৯৭-এ প্রতিষ্ঠিত কোম্পানি
কোলগেট (টুথপেস্ট)

কোলগেট একটি মার্কিন ব্র্যান্ড যা মূলত টুথপেস্ট, টুথব্রাশ, মাউথওয়াশ এবং ডেন্টাল ফ্লাসের মতো মৌখিক স্বাস্থ্য পণ্যগুলির জন্য ব্যবহৃত হয়। মার্কিন কোম্পানি কোলগেট-পামোলিভ নির্মিত, কোলগেট মৌখিক স্বাস্থ্য পণ্য প্রতিষ্ঠাতা উইলিয়াম কলগেটের মৃত্যুর ষোল বছর পরে ১৮৭৩ সালে সংস্থাটি প্রথম বিক্রি করেছিল। সংস্থাটি মূলত সাবান বিক্রি করেছিল।

ইতিহাস 
কলগেট টুথপেস্ট ১৮৭৩ সাল থেকে কাচের জারে বিক্রি হয়েছিল।  ক্যালোডন্ট, জনসন অ্যান্ড জনসন  এবং শেফিল্ডের নেতৃত্বে টিউব ১৮৯৬ সালে চালু হয়েছিল। 

এটি ১৯২০ এর দশক থেকে মালয়েশিয়ায় রয়েছে। এরপর এটি নেপাল এবং ভারতে আসে, উৎপাদন ইউনিট ভারতে স্থাপন করে এবং নেপালে রফতানি করে।

২০২০ সালের ফেব্রুয়ারিতে, কলগেটের মূল সংস্থা হ্যালো প্রোডাক্টস কেনার জন্য একটি চুক্তি ঘোষণা করেছিল। হ্যালো প্রোডাক্টস নিউ জার্সির একটি সংস্থা, যারা টুথপেস্ট, মাউথওয়াশ এবং লিপ বাম প্রবর্তন করেছিল।  কলগেট ২০২০ সালের জানুয়ারির দিকে মার্কিন সরকারের কাছে গাঁজা বীজের তেলযুক্ত টুথপেস্টের জন্য লেবেল নিবন্ধভুক্ত করেছিল।

ব্যবহার 
বাজার গবেষণা সংস্থা কান্তর ওয়ার্ল্ডপ্যানেলের ২০১৫ সালের প্রতিবেদনের মতে, কোলগেট বিশ্বের একমাত্র ব্র্যান্ড যা সমস্ত পরিবারের অর্ধেকেরও বেশি কেনা হয়েছে।  কোলগেটের বৈশ্বিক বাজারে ৪৫% শেয়ার রয়েছে।  এত সত্ত্বেও, এই জরিপে সব ব্র্যান্ডের মধ্যে সর্বোচ্চ বৃদ্ধির হার বজায় রেখেছে। ২০১৪ সালে ৪০ মিলিয়ন নতুন পরিবার কলগেট-ব্র্যান্ডযুক্ত পণ্য ক্রয় করেছে।  বিশ্বব্যাপী এর বাজারে অনুপ্রবেশ প্রায় ৫০%; গবেষণায় দ্বিতীয় স্থানে রয়েছে কোকাকোলা, যার অনুপ্রবেশ ৪৩.৩%।

আরো দেখুন 

 টুথপেস্ট ব্র্যান্ডগুলির তালিকা

তথ্যসূত্র

বহিঃসংযোগ 

 

মার্কিন মার্কা
টুথপেস্টের মার্কা
কোলগেট-পামোলিভ মার্কা
আরব মান সময়

আরব মান সময়, বা AST, মধ্যপ্রাচ্যতে ব্যবহৃত একটি সময় অঞ্চল। এই সময় অঞ্চল ইউটিসি থেকে ০৩ ঘণ্টা (ইউটিসি+০৩:০০) এগিয়ে, যেটি আরব সময় এবং পূর্ব ইউরোপ গ্রীষ্মকালীন সময় একই।

যেহেতু এই সময় অঞ্চল নিরক্ষরেখা বরাবর, তাই এখানে দিবালোক সংরক্ষণ সময় কার্যকর নয়।

মধ্যপ্রাচ্যের নিচের দেশগুলো এই সময় পালন করেঃ

আরও দেখুন 
 মস্কো সময়
 তুরস্ক সময়
 পূর্ব ইউরোপীয় গ্রীষ্মকালীন সময়
 পূর্ব আফ্রিকা সময়

তথ্যসূত্র 

সময় অঞ্চল
এশিয়ার সময়
মধ্যপ্রাচ্যের সময়
তুরস্ক সময়

তুরস্ক সময় ইউটিসি+০৩:০০ বছরব্যাপী পালন করা হয়ে থাকে। এই সময়টিকে তুরস্ক সময় (টিআরটি) বা তুর্কি সাতি লে (টিএসআই)-ও বলা হয়। এই সময়টি বর্তমানে আরব মান সময়, অধিকতর-পূর্ব ইউরোপীয় সময় এবং মস্কো সময় অঞ্চলের সময়ের সমান। তুরস্ক সময়কে ২০১৬ সালের ৮ই সেপ্টেম্বর তারিখে তুরস্ক সরকার গ্রহণ করেছিল। এটি ২০১৭ সালের অক্টোবর মাসে ইইটিতে ফিরে না আসা পর্যন্ত তুর্কি প্রজাতন্ত্রের উত্তর সাইপ্রাসে ব্যবহার করা হয়েছিল।

তথ্যসূত্র

তুরস্কে সময়
স্বানন্দ কিরকিরে

স্বানন্দ কিরকিরে (; জন্ম ১৯৭২) হলেন একজন ভারতীয় গীতিকার, নেপথ্য সঙ্গীতশিল্পী, চিত্রনাট্যকার, অভিনেতা ও সহকারী পরিচালক। তিনি মারাঠি ও হিন্দি চলচ্চিত্রে কাজ করে থাকেন।

কিরকিরে লাগে রাহো মুন্না ভাই (২০০৬) চলচ্চিত্রের "বন্দে মে থা দম" এবং থ্রি ইডিয়টস (২০০৯) চলচ্চিত্রের "বেহতি হাওয়া সা থা ও" গানের জন্য দুইবার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং মারাঠি ভাষার চুম্বক (২০১৭) চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া তিনি পরিণীতা (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।

প্রারম্ভিক জীবন
স্বানন্দ কিরকিরে মধ্যপ্রদেশের ইন্দোরে এক মারাঠি ভাষী পরিবারে জন্মগ্রহণ করেন ও বেড়ে ওঠেন। তার পিতা চিন্তামণি এবং মাতা নীলাম্বরী, তারা দুজনেই শাস্ত্রীয় সঙ্গীতজ্ঞ। কিরকিরে বাণিজ্যে স্নাতক ডিগ্রির জন্য দিল্লিতে স্থানান্তরিত হন। ১৯৯৬ সালে তিনি ন্যাশনাল স্কুল অব ড্রামা থেকে স্নাতক সম্পন্ন করেন এবং মঞ্চনাটকে কাজ শুরু করেন।

কর্মজীবন
কিরকিরে মঞ্চনাটকে কাজ করা অবস্থায় "বাওরা মান দেখনে চলা" গান লিখেন। সুধীর মিশ্র এই গানটি শোনার পর তার হাজারোঁ খোয়াইশেঁ অ্যায়সি চলচ্চিত্রে ব্যবহারের সিদ্ধান্ত নেন। সঙ্গীত পরিচালক শান্তনু মৈত্র এটি কিরকিরের নিজের কণ্ঠেই রেকর্ড করেন। গানটি প্রকাশিত হলে তা জনপ্রিয়তা লাভ করে। চলচ্চিত্রটি মুক্তি পেতে দেরি হলেও গানটি জনপ্রিয়তা অর্জন করে এবং সঙ্গীত কোম্পানি এটি চলচ্চিত্র মুক্তির সময় পুনঃপ্রকাশ করে। এরপর তিনি পরিণীতা (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন। তিনি লাগে রাহো মুন্না ভাই (২০০৬) চলচ্চিত্রের "বন্দে মে থা দম" গানের গীত রচনা করেন। এই গানটির জন্য তিনি শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন থ্রি ইডিয়টস (২০০৯) চলচ্চিত্রের "বেহতি হাওয়া সা থা ও" গানের জন্য তিনি দ্বিতীয়বার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি এই গানের জন্য শ্রেষ্ঠ গীতিকার বিভাগে আইফা পুরস্কার অর্জন করেন।

কিরকিরে ২০১৩ সালে কায় পো ছে! চলচ্চিত্রের গীত রচনা করেন। এই চলচ্চিত্রে "মঞ্জা" গানের জন্য তিনি শ্রেষ্ঠ গীতিকার বিভাগে স্ক্রিন পুরস্কার অর্জন করেন। ২০১৭ সালে তিনি মারাঠি ভাষার চুম্বক চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন।

তথ্যসূত্র

বহিঃসংযোগ

 
 বলিউড হাঙ্গামায় স্বানন্দ কিরকিরে

১৯৭২-এ জন্ম
জীবিত ব্যক্তি
২১শ শতাব্দীর ভারতীয় অভিনেতা
২১শ শতাব্দীর ভারতীয় গায়ক
ভারতীয় চলচ্চিত্র অভিনেতা
ভারতীয় নেপথ্য গায়ক
ভারতীয় গীতিকার
মারাঠি চলচ্চিত্র অভিনেতা
হিন্দি চলচ্চিত্র অভিনেতা
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
মারাঠি ব্যক্তি
মধ্যপ্রদেশের সঙ্গীতশিল্পী
১৯৭০-এ জন্ম
রাষ্ট্রীয় নাট্য বিদ্যালয়ের প্রাক্তন শিক্ষার্থী
বলিউডের নেপথ্য সঙ্গীতশিল্পী
জামাল আবদেল নাসের মসজিদ

জামাল আবদেল নাসের মসজিদ (আরবি: مسجد جمال عبد الناصر) কায়রো একটি মসজিদ। মসজিদটি জামাল আবদেল নাসের এর কবরের জন্য পরিচিত।

ইতিহাস
এটি এল কোব্বাহ জেলায় অবস্থিত "এল-কোব্বাহ মসজিদ" হিসাবে পরিচিত। এটি প্রতিরক্ষা ও সামরিক মন্ত্রানালয়ের ভবনের নিকটে এবং আইন শামস বিশ্ববিদ্যালয়ের ক্যাম্পাসের নিকটে অবস্থিত। এল কোববার নাগরিকদের অনুদানের মাধ্যমে ১৯৬২ সালে মসজিদটির নির্মাণকাজ শুরু হয়। ১৯৬৫ সালে, নাসেরেরর  অর্থায়ন এবং ডিজাইনের তদারকি করে নির্মাণ কাজ শেষ করার নির্দেশ দিয়েছিলেন, যা আধুনিক আরবীয় স্থাপত্য শৈলীতে নিযুক্ত হয়। নির্মাণ ব্যায় ৩০০,০০০ মিশরীয় পাউন্ডে।  মসজিদে কোরআন শিক্ষা, এতিম মেয়েদের প্রশিক্ষণ ও মেডিকেল ক্লিনিক সহ বেশ কয়েকটি সামাজিক কার্যক্রম অনুষ্ঠিত হয়।

আরও দেখুন
 জামাল আবদেল নাসের
 মসজিদ
 নামাজ
 ইসলাম

তথ্যসূত্র

ইসলামি ভবন
ইসলামি স্থাপত্য
মিশরের মসজিদ
আফ্রিকার মসজিদ
কায়রোর মসজিদ
২০শ শতাব্দীর মিশরের মসজিদ